ધર્મ અને અધર્મ એક સિક્કાની બે બાજુ છે. ધર્મની પક્ષે રહેનાર શરૂઆતના તબક્કામાં સહેજ દુઃખી થાય છે. તે પછી તેને અપરંપાર સુખ પ્રાપ્ત થાય છે. જ્યારે અધર્મીને તો જીવે ત્યાં સુધી સુખ જ સુખ પ્રાપ્ત થાય છે પરંતું તેનો અંતકાળ ભયંકર રીતે બગડે છે. આ સ્થિતિ જોઈ ઘણી વખત આપણને મનોમન પ્રશ્ન થાય છે કે ધર્મીને ઘેર ધાડ તો પછી શું કામ ધરમ આચરવો? શું કામ દુનિયાનાં ઠેબાં ખાવાં? શું કામ અધર્મ આચરીને સુખી ન થવું?